
HRVATSKO JEZIČNO ZAKONODAVSTVO* 


Književni je jezik dijelom izrastao iz prirodnog tla živog narodnog sove. 
a dijelom je plod smišljenih nastojanja da se stvori jednoliko, a uz to 1 svesirar 
najrazličitijim potrebama života primjereno sredstvo sporazumijevanja. Zato . 
postanku i razvoju svakog književnog jezika možemo razlikovati dvoje: prirodn: 
životno bujanje i ustanovljenu pravilnost. U koliko je prirodan proizvod, jezik |< 
podložan brojnim slobodno-stvaralačkim pokretima glasovne. oblikovne 1 smi- 
slene promjene: kao književni jezik on je još podložan predaji i ugovornim pra- 
vilima — jezičnom zakonodavstvu. 

Kao podlogu za stvaranje svog književnog jezika uzeli su različiti evropski 
narodi različita vrela 1 uzorke. Redovito se prije jedinstvenoga književnog jezika 
Javljaju pokušaji u nekoliko narječja od kojih jedno prevlada: najviše pod pri- 
tiskom državno-ustrojnog središta ili radi osobita ugleda kojeg pisca, odnosno 
književne skupine, koja je na tom narječju pisala. Tako su na pr. Nijemci nakon 
pokušaja u narječjima — osobito srednjevisokonjemačkom — prihvatili za pod- 
logu svog književnog jezika posredni jezični uzorak Luterova književnog rada: 
Talijani su se priklonili jeziku velikih Firentinaca Dantea, Boccaccia i Petrarke: 
Francuzi su odobrili govor svoga kraljevskog dvora | dvoru bliskih krugova. 

Na hrvatskom tlu tok je razvitka književnog jezika vrlo zanimljiv 1 donekle 
različit od razvojnog puta drugih evropskih književnih jezika. Prvi jezik, koji su 
Hrvati čitali, nije bio ni jedan od živih hrvatskih narodnih govora, i ako im je bio 
sličan; bio je to starobugarski jezik Solunaca Konstantina 1 Metoda, jezik crkvenih 
knjiga namijenjenih narodima slična govora, koji su nedavno prihvatili kršćansku 
vjeru. Nije nam poznato. jesu li Hrvati ikada vjerno pisali tim jezikom u onom 
obliku. u kojem im je predan. Već prvi jezični spomenici iz hrvatskili krajeva ruše 
jezičnu pravilnost svojih književnih uzora, starobugarska jezična predaja blijedi 
i zamire, a zamjenjuje je svježa 1 živa narodna riječ. Neki »srpsko-hrvatski« jezi- 
koslovci pripisali su to raspadanje starobugarštine u Hrvatskoj neukosti hrvatskih 
popova glagoljaša. a vjekovanje crkvenog jezika u Srbiji učenosti kaluđera. Čini 
se, međutim, da je naglo propadanje crkvenojezične predaje u Hrvatskoj odraz ot- 
pora t slobodarstva hrvatske narodne duše: one buntovne volje za samosvojnošću 
koju je naš narod pokazao u svim svojim životnim očitovanjima. 


* »Hrvalski narod«, god. 1IT.. br. 77. 30. travnja 1941... str. 11. U svome »Kulturnom pregledu« 
pod naslovom »1 Irvatsko jezično zakenođavstvo« završni dio loga članka prenio je »Ilrvatski lista. 
uod,. XXII. br. 301 (7291). 5. svibnja 1941., str. 7. 

U prvim pokušajima hrvatske knjige od XI-XV. stoljeća ne može se govoriti 
o jezičnoj zakonodavnoj svijesti. Pojedinac piše onako, kako govori on i njegova 
bliža okolina i nema značajnijih pisaca. kojih bi jezik bio uzorom ostalima. Svri- 
jest o jezičnoj predaji kao zakonodavnoj snazi javlja se izričito tek u preporod- 
noj književnosti Dubrovnika. Prvi pjesnički uzori: Džore Držić i Šiško Menčetić 
ujedno su i prvi jezični zakonodavci, te se na pr. Dinko Ranjina u jednoj svojoj 
pjesmi opravdava, što u njega »ni sada onijeh sve riči, kim staro njekada brijeme 
se tač diči«. Dubrovački jezični uzor nije nikada u hrvatskoj književnosti utrnuo i 
nepretrgnuta razvojna nit provija se od prvih »začinjavaca« do suvremenih hrvat- 
skih književnika. Toj nepretrgnutosti jezične predaje dugujemo 1 ijekavicu, koja 
ne bi bila opravdana s iskustveno-govornog stajališta, jer većina hrvatskog naro- 
da govori ikavicom. Da se vidi, koliko je dubrovački jezični uzor blizak današnji- 
Ci, spominjem poznate Gundulićeve stihove, u kojima suvremeni jezikoslovac ne 
treba da promijeni ni jednu riječ: 


O Dubravko, slavna svima 
U uresu slobodnomu, 
Lijepa ti si mojim očima, 
Draga ti st srcu momu. 


U veseloj ovoj sjeni 

Od čestih tvojih grana 
Provesti je milo meni 

Dio najdražih mojih dana, 


Jezično zakonodavstvo Dubrovnika, koje je u temelju štokavsko, nije se mo- 
elo u cjelini nametnuti čitavom hrvatskom književnom prostoru zbog upravne 
rascjepkanosti Hrvatske i hrvatskih pokrajina. Na domak Dubrovnika, u Splitu i 
na Hvaru razvija se književnost s izričito čakavskom osnovicom (Marulić, Hekto- 
rović), a nešto kasnije — kad se na sjeveru zameće novo središte hrvatske državne 
težnje — javlja se 1 kajkavska književnost. Doba od XVI, do početka XIX. stoljeća 
nema zajedničkog jezičnog zakonodavstva. Dva narječja kroče odjelito prema 
ostvarenju jedinstvenoga hrvatskog književnog jezika: štokavsko u Dalmaciji, 
Bosni i Slavoniji (kasnije Dubrovčani; Divković, Kačić. Reljković), a kajkavsko 
na hrvatskom sjevero-zapadu, 

U prvoj polovici XIX. stoljeća u doba ilirskog preporoda donose Hrvati s 
Ljuđevitom Gajem na čelu odluku po kojoj prihvaćaju štokavsko narječje i ije- 
kavicu svijesno 1 konačno kao svoj jedinstveni književni jezik. Ta odluka, koja 
je završna točka dugoga povijesnog razvoja ispunjenog bezbrojnim hrvatskim 
naporima 1 pokušajima, pada u isto vrijeme, kada Srbin Vuk Karadžić daje Sr- 
bima narodni književni jezik, koji će zamijeniti dotadašnji slavenoserpski. Iz te 

istodobnosti hrvatskog jezično-zakonodavnog čina i Vukova rada nikla je na srp- 
skoj strani nemila povijesna laž, da je Vuk stvorio od govora svoga rodnog mjest. 
Tršića srpski književni jezik 1 darovao ga Hrvatima. Ne treba poricati Vukovu 
marljivost 1 njegovo žarko srpsko rodoljublje (»Srbi svi 1 svuda«), a ni Gajevih 
veza s Vukom, ali da se opovrgne spomenuta laž, dovoljno se sjetiti povijesnog 
činjeničnog stanja. Na jednoj strani stoje Hrvati s gotovo četiristogodišnjom što- 
kavskom književnom jezičnom predajom, a na drugoj Srbi zapleteni u kučine na- 
rodu tuđe 1 iz kojekakvih izvora potekle slavenoserpštine, Zar se Vukov rad može 
i zamisliti bez hrvatske jezične prošlosti, 1 nije lr baš protivno istina: da je Vuk 
upravo na temelju hrvatske stoljetne muke izgradio jezični zakonik, da ga namet- 
ne svom narodu? Najzanimljivija je možda činjenica, da je jezični zakonik Vukov 
(osim u ikavici) od početka do kraja sukladan s jezikom Kačićeva »Razgovora 
ugodnoga«, koji je prvi put tiskan 1756.. dok se Vuk rodio 1787., a »Pismenicu 
serbskoga jezika po govoru prostoga naroda« izdao 1814. 

U Zagrebu smještenu usred područja kajkavskog narječja dogodilo se, da je 
Vukov jezični zakon umekšan slavonskim ispravcima Daničićevim 1 dodaicima 
Maretićevim stvorio t. zv. vukovsku školu. Protiv te škole ustajali su načelno 
mnogi! Hrvati (riječka i zagrebačka škola, Antun Radić), ali joj uspjele zamjene 
nisu dali. Toj je vici na »vukovštinu« bilo mnogo opravdanih razloga, ali je Hr- 
vatima protuvukovcima možda manjkala ponosna svijest, da je Vukov jezični 
zakonik — 1 ako Srbima 1 srpstvu namijenjen — u cjelini svojoj plod hrvatskog 
truda. a golemim dijelom 1 u pojedinostima sagrađen na temelju hrvatske i knji- 
ževne i govorne jezične stvarnosti. Bio je svakako opravdan ustanak protiv onih 
vukovaca, koji su do smiješnosti ovisili o jeziku izvornih Vukovih djela 1 zbirki 
te nisu priznavali jezičnog razvoja. 

Jedan od najtvrdoglavijih 1 najropskijih vukodubaca bio je dugogodišnji 
hrvatski jezični zakonodavac T. Maretić, kojega vrlo dobro prikazuje 10, da je 
u svom »Jezičnom savjetniku« beskrajnim ponavljanjem posvetio krnji izraz 
»može podnijeti« (u značenju »može se upotrijebiti«) uzet iz Vukova predgovora 
rječniku. Glavna krivnja vukovske škole kod Hrvata nije — kako neki misle — u 
tome, da bi ta škola pravilnosti hrvatskog rječnika. oblika i rečenice zamjenjivala 
srpskim pravilnostima. Krivnja je naših vukovaca u tomu, da su čeprkajući po 
Vukovim djelima 1 mjereći narodni govor Vukovim mjerilima zaboravili na stva- 
ralački razvoj jezika kao sredstva više uljudbe 1 na suvremenu književnost kao 
nepresušno vrelo jezične obnove. 

Odmah nakon Vuka hrvatski se književni jezik počinje naglo udaljavati od 
srpskog. (O uvjetima toga udaljavanja vidi moj članak u »Obzoru« od 2. ožujka 
1940.).** U knjizi »Razlike između hrvatskoga 1 srpskoga književnog jezika« 


** Dr, Kruno Krstić: »Hrvatski književni jezik«, »Obzor«. god. LXXX.. br. 51, 2. ožujka 
1940., str. 1—2. 

(Zagreb, Matica Hrvatska, 1940.) pokušali smo dr. P. Guberina i ja ustanoviti 
rječničke, a u glavnim crtama 1 ostale nepodudarnosti u suvremenim književno- 
jezičnim navikama Hrvata i Srba. Ali ono, što su naši vukovci zanemarili — upo- 
trijebiti gotovo sto godina hrvatske književnosti kao vrelo jezičnog pravila — to 
treba nadoknaditi. 

Nezavisna Država Hrvatska treba da posveti osobitu brigu što bržem us- 
postavljanju hrvatskog jezičnog zakonodavstva. Proučavanjem naše književnosti 
od ilirskog preporoda do danas treba izlučiti hrvatski jezični zakonik: dati novu 
slovnicu, nov pravopis 1 rječnik suvremenog književnog jezika. 

Jezik je živ 1 neprekidan tok uvijek novih dogadaja, najrječitiji svjedok za- 
kona o vječnoj mijeni. Ali upravo zato, jer je on prepušten sam sebi na širokom 
području govora i pisma razrušna 1 neredna sila, potreba narodne 1 državne cjeline 
moraju mu stalno određivati granice putem jezičnog zakonodavstva. Neizvršivo 
i besmisleno načelo »Piši. kako govoriš« treba zamijeniti stvarnim i naprednim: 
»Jednom narodu jedan jezik«. 


